**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2024. augusztus 28-i ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat Szervezeti és Működési Szabályzatának és Szakmai programjának módosításával kapcsolatos döntés meghozatalára**

Szombathely Megyei Jogú Város Közgyűlése a 74/2024.(III.28.) Kgy. sz. határozatával döntött Ják község és Szombathely Megyei Jogú Város Önkormányzata közötti - család- és gyermekjóléti szolgáltatásra vonatkozó - feladatellátási megállapodás megkötéséről. Ják Község Önkormányzata részéről a feladatellátási megállapodás 2024. május 28. napján aláírásra került. A megállapodás értelmében a család- és gyermekjóléti szolgáltatási feladatok ellátását a Jáki Közös Önkormányzati Hivatalhoz tartozó települések vonatkozásában a Pálos Károly Szociális Szolgáltató Központ és Gyermekjóléti Szolgálat (a továbbiakban: Központ) látja el. Fentiek alapján szükségessé vált a Központ Szakmai programjának módosítása.

A Központ Szervezeti és Működési Szabályzatának (a továbbiakban: SZMSZ) módosítása is szükségessé vált, az alábbiak miatt:

* az SZMSZ 1. oldalán a Központ pénzintézeti számlaszáma megváltozott,
* az SZMSZ 4. oldalán a Központ működési-illetékességi területe a fogyatékosságügyi tanácsadás tekintetében Vas vármegye területre módosult,
* az SZMSZ 9. oldalán a Központ által nyújtott utcai és lakótelepi szociális munkások által működtetett közösségi terek nevesítésre kerültek, az Oladi lakótelepen „Szabad-tér Ifjúsági Klub”, a KISZ lakótelepen „Jászai Ifjúsági Klub” elnevezéssel,
* az SZMSZ 35. oldalán a Központ kliensfogadási rendje a „Szabad-tér Ifjúsági Klub” és a „Jászai Ifjúsági Klub” nyitvatartási idejével egészült ki.

A Központ módosított SZMSZ-e, valamint módosított Szakmai programja az előterjesztés mellékletét képezi.

Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

Szombathely, 2024. augusztus „ ”.

 **/: Dr. László Győző:/**

HATÁROZATI JAVASLAT

**…/2024. (VIII.28.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat a Pálos Károly Szociális Szolgáltató Központ és Gyermekjóléti Szolgálat Szervezeti és Működési Szabályzatának és Szakmai programjának módosításával kapcsolatos döntés meghozatalára” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 29. pontja alapján a Központ Szervezeti és Működési Szabályzatát, valamint a Központ Szakmai programját az előterjesztés melléklete szerinti tartalommal a Polgármesternek jóváhagyásra javasolja.

**Felelősök:** Dr. Czeglédy Csaba, a Szociális és Lakás Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és  Gyermekjóléti Szolgálat vezetője /

**Határidő:** 2024.09.30.